لاہور : لاہور ہائی کورٹ 9 مئی نا واقعہ غاتیٹی اوار زالبول آتا سرجم و جے آئی ٹی اس ٹہیفنگ کن دائر درخواست آ پنجاب حکومت، آئی جی پنجاب تون اوار ایلو فریق آتیان 6 جون آ ورندی بٹنگا۔ عدالت پرمان کرے کہ زالبول آتا بارواٹی سرجم آتے پیش کننگے کہ اخس زالبول دزگیر، نظر بند و یلہ مسنو۔ لاہور ہائی کورٹ نا جسٹس سید شہباز علی رضوی پی ٹی آئی سینیٹرزرقا سہروردی تیمور نا درخواست آ سماعت کرے۔ پنجاب حکومت نا کنڈآن ایڈیشنل ایڈووکیٹ جنرل غلام سرور نہنگ و لا افسر ستار ساحل پیش مسر۔ عدالت پنجاب حکومت نا وکیل آتے پارے کہ نم ڈیٹا ءِ اتبو کہ اخس بندغ نظر بند، دزگیر ویلہ مسنو۔ عدالت فریق آتیان 6 جون آ ورندی بٹنگا۔
(اے پی پی)
